CELEX: 62016CN0198
Language: el
Date: 2016-04-08 00:00:00
Title: Υπόθεση C-198/16 P: Αναίρεση που άσκησε στις 8 Απριλίου 2016 η Agriconsulting Europe SA κατά της αποφάσεως την οποία εξέδωσε το Γενικό Δικαστήριο (έκτο τμήμα) στις 28 Ιανουαρίου 2016 στην υπόθεση T-570/13, Agriconsulting Europe SA κατά Ευρωπαϊκής Επιτροπής

1.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/9
            
         Αναίρεση που άσκησε στις 8 Απριλίου 2016 η Agriconsulting Europe SA κατά της αποφάσεως την οποία εξέδωσε το Γενικό Δικαστήριο (έκτο τμήμα) στις 28 Ιανουαρίου 2016 στην υπόθεση T-570/13, Agriconsulting Europe SA κατά Ευρωπαϊκής Επιτροπής
   (Υπόθεση C-198/16 P)
   (2016/C 279/14)
   Γλώσσα διαδικασίας: η ιταλική
   
      Διάδικοι
   
   
      Αναιρεσείουσα: Agriconsulting Europe SA (εκπρόσωπος: R. Sciaudone, avvocato)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη απόφαση και να αναπέμψει την υπόθεση στο Γενικό Δικαστήριο προκειμένου αυτό να αποφανθεί επί της ουσίας με γνώμονα τις οδηγίες που θα του παράσχει το Δικαστήριο·
            
         
               —
            
            
               να καταδικάσει την Επιτροπή στα δικαστικά έξοδα αμφοτέρων των βαθμών δικαιοδοσίας, δηλαδή τόσο της αναιρετικής διαδικασίας όσο και της διαδικασίας επί της υποθέσεως T-570/13.
            
         
      Λόγοι αναιρέσεως και κύρια επιχειρήματα
   
   
               1.
            
            
               Όσον αφορά τα αριθ. 1 και 2 κριτήρια αναθέσεως: παραμόρφωση και αλλοίωση των επιχειρημάτων που προέβαλε η αναιρεσείουσα· παραβίαση της αρχής της αποκαταστάσεως της ζημίας όσον αφορά το πεδίο εφαρμογής της αρχής αυτής.
            
         
               2.
            
            
               Όσον αφορά την έννοια της ασυνήθιστα χαμηλής προσφοράς: παραμόρφωση των κρίσεων της επιτροπής αξιολογήσεως και παράβαση της υποχρεώσεως αιτιολογήσεως των αποφάσεων· παραμόρφωση των εγγράφων της διαδικασίας και αιτιολογία ενέχουσα αντιφάσεις, καθόσον το Γενικό Δικαστήριο υποκατέστησε την αιτιολογία της επιτροπής αξιολογήσεως με τη δική του.
            
         
               3.
            
            
               Παραμόρφωση και πεπλανημένη ερμηνεία της αγωγής και των αποδεικτικών στοιχείων σχετικά με την προσφορά ως προς τις επιπλέον υποχρεώσεις του αναδόχου: πεπλανημένη ερμηνεία των κριτηρίων σχετικά με την έννοια της ασυνήθιστα χαμηλής προσφοράς, παραβλέπουσα τα δικαιώματα των μετεχόντων στη διαδικασία να διακριβώσουν την προβαλλόμενη ανακολουθία· παράβαση των κανόνων του διαγωνισμού· αλλοίωση και παραμόρφωση των αποδεικτικών στοιχείων που προέβαλε η νυν αναιρεσείουσα.
            
         
               4.
            
            
               Πεπλανημένη ερμηνεία όσον αφορά τον πραγματικό και βέβαιο χαρακτήρα της προς αποκατάσταση ζημίας.